Højesteret fandt efter en samlet vurdering, at det ikke var godtgjort, at udsendelsessagen blev fremmet med fornøden omhu, og at der ikke var reel udsigt til, at Tiltalte kunne... Vis mere
Ret: Højesteret (3. instans)
Faggruppe: Straffesag — Grundlovssag
Sagsemner: Efterforskning og straffeproces;
Strafferetlige sanktioner og andre foranstaltninger;
Udlændinge;

/

Udlænding løsladt da varetægtsfængsling ikke længere var proportionalt  

Kendelse afsagt den 13. april 2023

Sagerne 103/2022, 104/2022 og 105/2022

Anklagemyndigheden   
mod
Tiltalte

Det var ikke proportionalt fortsat at frihedsberøve en udlænding, der var udvist ved dom og
skulle udsendes til Libanon

I 2020 blev Tiltalte fundet skyldig i bl.a. narkokriminalitet. Han blev straffet med fængsel i 1 år og 4
måneder og udvist af Danmark med et indrejseforbud i 12 år. Tiltalte var statsløs palæstinenser fra
Libanon, og han havde opholdt sig lovligt i Danmark siden 1989. Efter han havde udstået sin straf,
blev han i december 2021 varetægtsfængslet efter hjemrejseloven med henblik på, at han kunne
udsendes.

Tiltalte ønskede ikke at rejse ud af Danmark frivilligt, og udsendelse af ham afventede, at
Udlændingestyrelsen traf afgørelse om, hvorvidt der var noget, der hindrede, at han kunne udsendes til
Libanon. Tiltaltes sag blev forelagt Udlændingestyrelsen den 25. februa r 2021. Efter det oplyste
afventede afgørelsen, at Udlændingestyrelsen indhentede oplysning om behandlingsmuligheder og
adgang til medicin i Libanon. I januar 2023 blev det oplyst, at Udlændingestyrelsen ikke havde truffet
afgørelse endnu, og at sagen afventede, at Højesteret traf afgørelse om varetægtsfængsling.   

Højesteret udtalte, at det ikke var godtgjort, at Tiltaltes udsendelsessag blev fremmet med fornøden
omhu, og at der ikke var reel udsigt til, at han kunne udsendes inden for rimelig tid.   

Højesteret bestemte derfor, at Tiltalte skulle løslades.